stanford-oval/wikipedia huggingface dataset:
Nagorsk

Nagorsk (ven. Наго́рск) on kaupunkimainen taajama Kirovin alueella Venäjällä. Se sijaitsee Vjatkan rannalla 130 kilometriä Kirovista koilliseen. Taajama on Nagorskin piirin keskus. Asukkaita on 4 700 henkeä (vuonna 2010).
Nagorsk on Vjatkan yläjuoksun vanhimpia venäläisasutuksia. Asiakirjoissa se mainitaan ensimmäisen kerran vuonna 1585. Aikaisempia nimityksiä ovat Gory, Roždestvenskoje ja Nagorskoje. Vuonna 1935 Nagorskin kylästä tuli samannimisen hallintopiirin keskus ja vuonna 1965 se sai kaupunkimaisen taajaman statuksen.
Taajamasta on asfaltoitu maantie Slobodskoihin. Talous perustuu metsä- ja puunjalostusteollisuuteen. Nagorskissa on keskikoulu, lasten ja nuorten keskus, taidekoulu, kansantaiteen keskus, piirin keskuskirjasto ja piirisairaala. Paikallislehtenä ilmestyy Nagorskaja žizn (”Nagorskin elämä”). Nähtävyyksiin kuuluu vuonna 1767 valmistunut Kristuksen syntymän kirkko.
Aiheesta muualla

Nagorskin piirin sivusto (Arkistoitu – Internet Archive) (venäjäksi)
Nagorskin taajamalle omistettu sivusto (Arkistoitu – Internet Archive) (venäjäksi)
Bullet in a Bible

| Bullet in a Bible Green Day |
| --- | --- | --- |

Livealbumin tiedot
 Äänitetty : 19. kesäkuuta 2005
 Julkaistu: 15. marraskuuta 2005
 Tuottaja(t): Rob Cavallo, Green Day
 Tyylilaji: Punk rock, vaihtoehtorock, pop-punk
 Levy-yhtiö: Reprise Records
Listasijoitukset
  21.
Green Dayn muut julkaisut
| American Idiot 2004 | Bullet in a Bible 2005 | 21st Century Breakdown 2009 |
Bullet in a Bible on Green Dayn syksyllä 2005 julkaisema konserttitaltiointi Englannista, Milton Keynesista. Yli 130 000 katsojallaan keikka on punkrockin historian suurin stadionkonsertti. Green Day esittää DVD:llä sekä vanhoja että uusia hittejään, pääteemana uusi American Idiot -levy. DVD:llä kuullaan myös Green Dayn haastatteluja, joissa yhtye kertoo kiertueestaan ja nykyisestä elämästään. DVD:n yhteydessä julkaistiin myös live-CD.
Kappaleet

American Idiot – 4.32
Jesus of Suburbia – 9.23
I. Jesus of Suburbia
II. City of the Damned
III. I Don't Care
IV. Dearly Beloved
V. Tales of Another Broken Home
Holiday – 4.12
Are we the Waiting – 2.49
St.Jimmy – 2.55
Longview – 4.44
Hitchin' a Ride – 4.03
Brain Stew – 3.02
Basket Case – 2.58
King for a Day/Shout – 8.47
Wake Me Up When September Ends – 5.03
Minority – 4.19
Boulevard of Broken Dreams – 4.45
Good Riddance (Time of Your Life) – 3.26
Arvostelut

Soundi:
Bernau bei Berlin

| Bernau bei Berlin |
| --- | --- |

 vaakuna
 Bernau bei Berlin
 Koordinaatit: 52°41′N, 13°35′E 
Valtio:  Saksa
Osavaltio:  Brandenburg
Piirikunta:  Barnim
Pinta-ala:  
 – Kokonaispinta-ala:  104,2 km²
Korkeus:  68 m
Väkiluku (2022):  43 749
 – Väestötiheys:  420 as./km²
Postinumero:  16321
Suuntanumero(t):  03338
 
 www.bernau-bei-berlin.de 
Infobox OKVirheellinen NIMI-arvo: 
Bernau bei Berlinin sijainti Barnimin piirikunnassa. Pienemmässä kuvassa piirikunnan sijainti Brandenburgin osavaltiossa.
Bernau bei Berlin on kaupunki Brandenburgin osavaltiossa Saksan koillisosassa. Berliinin suurkaupunkialueella sijaitseva Bernau perustettiin 1200-luvulla.
Maantiede

Bernau bei Berlin sijaitsee Berliinin koillispuolella noin 20 kilometriä Berliinin keskikaupungilta. Panke-joki saa alkunsa Bernaun alueelta, josta se virtaa lounaaseen ja laskee Spree-jokeen.
Bernauhin liitettiin 2000- ja 2010-luvuilla useita maalaiskuntia, joista väekkäimpiä ovat Schönow ja Ladeburg. Bernaun väestön painopiste on kaupungin hallinnollisen alueen keskiosassa, josta kaupunkirakenne jatkuu katkeamattomana lounaaseen kohti Berliiniä. Bernaun eteläosassa on entisiä maalaiskuntia (Birkenhöhe, Birkholzaue) peltomaiden keskellä. Pohjoisosa on metsäistä.
Historia

Bernau bei Berlin perustettiin 1200-luvun alussa. Kaupungin varhaishistoria on jäänyt hämärän peittoon, sillä siitä kertovat asiakirjat tuhoutuivat 1400-luvun kahdessa suuressa kaupunginpalossa. Keskiaikana Bernau vaurastui maankuulun oluensa ja kangastuotantonsa avulla. Kaupunki kukoisti vahvojen muuriensa suojassa kolmikymmenvuotiseen sotaan saakka. Sodan seurauksena Bernau köyhtyi ja väkiluku romahti. Ruhtinas Fredrik I  houkutteli 1600-luvun lopulla Bernauhin ranskalaisia uskonpakolaisia, joiden ammattiosaaminen (käsityöläisyys, maanviljely) avitti kaupungin talouselämää. Kaupunki liitettiin rautatieverkkoon 1842 ja se teollistui tekstiilituotanto johtotähtenään. Vuonna 1924 avattiin sähköinen paikallisjunayhteys Berliiniin. Bernausta tuli berliiniläisten suosittu lähimatkakohde.
Kansallissosialistien kaapattua vallan 1933 Bernausta tehtiin varuskuntakaupunki, mutta se säästyi toisen maailmansodan tuhoilta. Punainen armeija miehitti kaupungin huhtikuussa 1945. Sodan jälkeen Bernaun vanhaakaupunkia purettiin sumeilematta. Saksojen jälleenyhdistymisen jälkeen Bernaun teollisuutta ajettiin alas. Tilalle syntyi pienyrityksiä, kaupankäyntiä ja palvelualan työpaikkoja. Bernaun väkiluku kasvoi voimakkaasti.
Bernaun historiallista arkkitehtuuria edustaa muun muassa St.-Marien-Kirche ("Pyhän Marian kirkko", 1519) ja Unescon Maailmanperintöluetteloon kuuluva Bauhaus-tyyliä edustava funktionalistinen Bundesschule des Allgemeinen Deutschen Gewerkschaftsbunde (1928–1930).
Talous ja liikenne

Bernaun talouselämä on pienyritysvetoista. Terveydenhoitoala klinikoineen on merkittävä työllistäjä ja kaupungista pendelöidään Berliiniin. Bernaun rautatieasema (Bahnhof Bernau (b Berlin)) sijaitsee rataosuudella Berliini–Szczecin. Kaupungin halki kulkee moottoritie BAB 11 (Bundesautobahn 11). Bernaussa on niin ikään panostettu polkupyöräilyyn liittyvään infrastruktuuriin.
Aiheesta muualla

Bernau bei Berlin, Brandenburg, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Bernau bei Berlin
Bundesschule des Allgemeinen Deutschen Gewerkschaftsbunde
Käännös suomeksi
Belgian Grand Prix 2015

|  Belgian Grand Prix 2015  |
| --- | --- |
 11. osakilpailu 19 osakilpailusta kaudella 2015. 

Päivämäärä:  23. elokuuta 2015
Sijainti:  Circuit de Spa-Francorchamps, Belgia
Ratatyyppi:  Moottorirata
Radan pituus:  7,004 km
Kilpailun pituus:  44 kierrosta, 308,052 km
Sää:   Puolipilvinen
Paalupaikka
Kuljettaja:   Lewis Hamilton   (Mercedes)
Paaluaika:  1.47,197
Palkintokoroke
Voittaja:   Lewis Hamilton   (Mercedes)
Toinen:   Nico Rosberg   (Mercedes)
Kolmas:   Romain Grosjean   (Lotus)
Nopein kierros
Kuljettaja:   Nico Rosberg   (Mercedes)
Kierrosaika:  1.52,416 (kierroksella 34)
Belgian Grand Prix 2015 oli Formula 1 -kauden 2015 11. osakilpailu, joka ajettiin 23. elokuuta Circuit de Spa-Francorchamps'n moottoriradalla Belgiassa. Kilpailun voittoon ajoi Mercedeksen Lewis Hamilton.
Aika-ajot

Paalupaikalle kauden yhdenteentoista osakilpailuun ajoi Lewis Hamilton. Toiseen ruutuun ajoi Nico Rosberg. Kolmanteen ruutuun aika-ajoissa ylsi Williamsin Valtteri Bottas ja neljänneksi Lotuksen Romain Grosjean, mutta hän sai ennenaikaisesta vaihdelaatikon uusimisesta viiden lähtöruudun rangaistuksen. Näin ollen Force Indian Sergio Pérez nousi neljänteen ruutuun. Ferrarin Kimi Räikkönen kärsi Q2:ssa ongelmista, ja jäi ruutuun 14, mutta putosi vaihdelaatikon vaihdon seurauksena 16:nneksi. McLarenin kuljettajat saivat GP-viikonloppuna yhteensä ennätykselliset 105 lähtöruutua rangaistusta, ja kuljettajat Jenson Button ja Fernando Alonso lähtivät kilpailuun takarivistä. Aika-ajoissa myös ongelmista kärsinyt Max Verstappen sai rangaistukseksi kymmenen lähtöruutua ja putosi 18:nneksi.
Kilpailu

Nico Hülkenberg kärsi ongelmista jo lähtöruutuunajokierroksella. Hülkenbergia kehotettiin ajamaan varikolle, mutta myöhemmin tämä viesti kumottiin, ja saksalainen ajoi lähtöruutuunsa (11). Hülkenbergin auto kuitenkin sammui ja muut kuljettajat ajoivat yhden ylimääräisen lämmittelykierroksen. Hülkenberg joutui keskeyttämään kilpailun. Myös Carlos Sainz kärsi ongelmista, ja joutui starttaamaan kilpailuun varikkosuoralta.
Kilpailun startissa Lewis Hamilton piti kärkipaikkansa. Toisesta ruudusta lähtenyt Nico Rosberg epäonnistui ja putosi viidenneksi. Sergio Pérez nousi lähdössä toiseksi, Daniel Ricciardo kolmanneksi, lähdettyään viidennestä ruudusta, ja Valtteri Bottas putosi neljänneksi. Ensimmäisen kierroksen lopussa Rosberg onnistui kuittaamaan Bottaksen. Seuraavassa mutkassa Ferrarin Sebastian Vettel ohitti Bottaksen myös. Lotuksen Pastor Maldonado joutui keskeyttämään kilpailun toisella kierroksella moottorivikaan. Ensimmäisillä varikkopysähdyksillä Nico Rosberg onnistui nousemaan toiseksi ohi Pérezin ja Ricciardon. Valtteri Bottaksen kilpailu koki kovan kolauksen, kun oikeanpuoleinen takarengas vaihdettiin varikkopysähdyksellä kovempaan seokseen, kun muut renkaat pidettiin pehmeinä. Bottas sai varikonläpiajorangaistuksen. Kierroksella 20 Daniel Ricciardo joutui keskeyttämään kilpailun. Ferrarin Sebastian Vettel yritti selvitä yhden pysähdyksen taktiikalla, mutta kilpailun viimeistä edellisellä kierroksella Vettelin oikea takarengas räjähti, ja Vettel menetti palkintokorokesijansa. Vettel joutui keskeyttämään kilpailun vain kierrosta ennen maalia. Keskeytys oli Vettelille kauden ensimmäinen. Viimeisellä kierroksella Kimi Räikkönen joutui taistelemaan sijoituksestaan Max Verstappenin kanssa. Verstappen oli jo ohittanut suomalaisen, mutta ajoi Les Combes -mutkan pitkäksi, jolloin Räikkönen onnistui kuittaamaan Verstappenin takaisin.
Kilpailun voittoon ajoi Lewis Hamilton. Toiseksi Nico Rosberg ja kolmanneksi Romain Grosjean, jolle palkintopallisija oli ensimmäinen sitten Yhdysvaltain Grand Prix'n 2013. Neljänneksi ajoi Red Bullin Daniil Kvjat. Viidenneksi Sergio Pérez, kuudenneksi Felipe Massa, seitsemänneksi Kimi Räikkönen, kahdeksanneksi Max Verstappen, yhdeksänneksi Valtteri Bottas ja kymmenenneksi Marcus Ericsson.
Kilpailu > Tulokset

| Sija | Nro | Kuljettaja | Talli | Aika/Keskeytys | Kierrokset | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 1.23.40.387 | 43 | 1 | 25 |
| 2. | 6 |  Nico Rosberg | Mercedes | +2,058 | 43 | 2 | 18 |
| 3. | 8 |  Romain Grosjean | Lotus-Mercedes | +37,988 | 43 | 9 | 15 |
| 4. | 26 |  Daniil Kvjat | Red Bull-Renault | +45,692 | 43 | 12 | 12 |
| 5. | 11 |  Sergio Pérez | Force India-Mercedes | +53,997 | 43 | 4 | 10 |
| 6. | 19 |  Felipe Massa | Williams-Mercedes | +55,283 | 43 | 6 | 8 |
| 7. | 7 |  Kimi Räikkönen | Ferrari | +55,703 | 43 | 16 | 6 |
| 8. | 33 |  Max Verstappen | Toro Rosso-Renault | +56,076 | 43 | 18 | 4 |
| 9. | 77 |  Valtteri Bottas | Williams-Mercedes | +1.01,040 | 43 | 3 | 2 |
| 10. | 9 |  Marcus Ericsson | Sauber-Ferrari | +1.31,234 | 43 | 13 | 1 |
| 11. | 12 |  Felipe Nasr | Sauber-Ferrari | +1.42,311 | 43 | 14 |  |
| 12.† | 5 |  Sebastian Vettel | Ferrari | Rengasrikko | 42 | 8 |  |
| 13. | 14 |  Fernando Alonso | McLaren-Honda | +1 Kierros | 42 | 20 |  |
| 14. | 22 |  Jenson Button | McLaren-Honda | +1 Kierros | 42 | 19 |  |
| 15. | 98 |  Roberto Merhi | Manor-Ferrari | +1 Kierros | 42 | 17 |  |
| 16. | 28 |  Will Stevens | Manor-Ferrari | +1 Kierros | 42 | 15 |  |
| Kesk. | 55 |  Carlos Sainz Jr. | Toro Rosso-Renault | Voimayksikkö | 32 | 10 |  |
| Kesk. | 3 |  Daniel Ricciardo | Red Bull-Renault | Sähköt | 19 | 5 |  |
| Kesk. | 13 |  Pastor Maldonado | Lotus-Mercedes | Voimayksikkö | 2 | 7 |  |
| DNS | 27 |  Nico Hülkenberg | Force India-Mercedes | Voimayksikkö | 0 | 11 |  |
Sijoitukset kilpailun jälkeen

| Sijoitus | Kuljettaja | Pisteet |
| --- | --- | --- |
| 1 |  Lewis Hamilton | 227 |
| 2 |  Nico Rosberg | 199 |
| 3 |  Sebastian Vettel | 160 |
| 4 |  Kimi Räikkönen | 82 |
| 5 |  Felipe Massa | 82 |
| Sijoitus | Valmistaja | Pisteet |
| --- | --- | --- |
| 1 |  Mercedes | 426 |
| 2 |  Ferrari | 242 |
| 3 |  Williams | 161 |
| 4 |  Red Bull Racing | 108 |
| 5 |  Lotus | 50 |
Huom!: Vain viiden parhaan sijoitukset sisällytetty.
Muuta

Ferrarin 900:s osakilpailu.
Lotuksen viimeinen palkintokorokesija.
Hamilton, Rosberg ja Grosjean palkintokorokkeella
NCO

NCO (oikealta nimeltään Nino Ensio Mofu) on turkulainen artisti.
Ura

NCO on julkaissut kaksi sooloalbumia, yhden EP:n, sekä Kuben kanssa tehdyn yhteisprojektin ja Rosvon kanssa tehdyn yhteisprojektin. Hän aloitti uransa julkaisemalla kappaleita SoundCloud-musiikkipalveluun. NCO kuuluu turkulaiseen Mauno Gang -kollektiiviin, jossa vaikuttavat myös Musta hanhi, FETTI, Dizzy ja Rosvo.
NCO julkaisi uuden levynsä 7741 marraskuussa 2019. Levyllä vierailevat TIPPA, Eevil Stöö, IBE, OPA, FETTI ja LIL YAYO.
Diskografia > Albumit/EP:t

Duuniin Ilman Cveet (Pajafellan kanssa, 2017)
Väsyttää (2017)
Poliittisesti Correcti EP (Kuben kanssa, 2018)
ROADLYFE (2018)
7741 (2019)
Mul on tylsää (2021)
Addikti (2022)
Diskografia > Singlet

PC (mukana Kube, 2018)
Hotbox (mukana Kube, 2018)
Sininen / Hotlas (mukana Bizi, 2019)
SILTI (2019)
Veitola (mukana Ibe, 2019)
Mania (mukana Pyhimys, 2020)
Nada (2020)
Mietin meit (2021)
itsekäs (mukana Ibe ja Sebastian Noto, 2021)
Heidi (2022)
Lisää (2022)
Musashi Suzuki

| Henkilötiedot |
| --- | --- | --- |
Koko nimi: Musashi Suzuki
Syntymäaika: 11. helmikuuta 1994 (ikä 30)
Syntymäpaikka: Montego Bay, Jamaika
Kansalaisuus:  Japani
Pelipaikka: Hyökkääjä
Pituus: 185 cm
Seura
Seura: Hokkaido Consadole Sapporo
Pelinumero: 9
Seurat
| Vuodet | Seura | O (M) |
| 2012–2017 2015 2017 2018 2019– | Albirex Niigata → Mito HollyHock Matsumoto Yamaga FC V-Varen Nagasaki Hokkaido Consadole Sapporo | 97 (7) 6 (2) 9 (0) 29 (11)  |
Maajoukkue
| 2019– | Japani | 4 (0) |
 Seurajoukkueuran tilastot kattavat vain kansalliset sarjat.
Musashi Suzuki (jap. 鈴木 武蔵; s. 11. helmikuuta 1994 Montego Bay) on japanilainen jalkapalloilija.
Jalkapallomaajoukkue

Suzuki kuului Japanin U-23 joukkueeseen kesäolympialaisissa 2016, joissa Japani putosi ensimmäisellä kierroksella. Hän debytoi Japanin A-maajoukkueessa maaliskuussa 2019. Hän on pelannut neljä maaottelua.
Aiheesta muualla

Soccerway
Japanin joukkue – Jalkapallo kesäolympialaisissa 2016
1 Kushibiki |
2 Muroya |
3 Endō |
4 Fujiharu |
5 Ueda |
6 Shiotani |
7 Harakawa |
8 Ōshima |
9 Yajima |
10 Nakajima |
11 Suzuki |
12 Nakamura |
13 Kōroki |
14 Ideguchi |
15 Kamekawa |
16 Asano |
17 Iwanami |
18 Minamino |
Valmentaja Teguramori
Borys Antonenko-Davydovytš

| Borys Antonenko-Davydovytš> Борис Антоненко-Давидович |
| --- | --- |
 Borys Antonenko-Davydovytš 1928.
Henkilötiedot
Syntynyt: 4. elokuuta 1899 Romny, Pultavan kuvernementti, Venäjän keisarikunta
Kuollut: 9. toukokuuta 1984 (84 vuotta) Kiova, Ukrainan SNT, Neuvostoliitto
Ammatti:  kirjailija
Kirjailija
Tuotannon kieli: ukraina
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Borys Antonenko-Davydovytš ukr. Борис Антоненко-Давидович, oikea nimi Borys Davydov (4. elokuuta 1899 Romny, Pultavan kuvernementti – 9. toukokuuta 1984 Kiova, Ukrainan SNT) oli ukrainalainen kirjailija, toimittaja. Hän osallistui aktiivisesti vuoden 1917 jälkeiseen ukrainalaisen kulttuurin elvytykseen.
Antonenko-Davydovytš opiskeli luonnontieteitä Harkovan yliopistossa ja kielitieteitä Kiovan kansanopetuksen instituutissa. Hän oli 1920-luvulla Proletarska pravdan vakituinen toimittaja. Hänen tuotantoaan ilmestyi vuodesta 1923 alkaen muun muassa aikakauskirjoissa Nova hromada, Žyttia i revoljutsija ja Tšervonyi šljah. Hän oli kirjallisen Lanka-ryhmän (myöhemmin MARS) jäsen. Ensimmäisiä itsenäisesti julkaistuja teoksia olivat näytelmä Lytsari absurdu (1924, suom. Absurdin ritarit) ja proosakokoelmat Zaporošeni syljuety (1925 suom. Pölyisiä varjokuvia), Tuk-tuk (1926) ja Synja vološka (1927, suom. Sininen ruiskaunokki). Romaani Smert (1928, suom. Kuolema) oli suosittu, mutta toisaalta sitä arvosteltiin nationalismista. Hän kuvaa siinä silloisia ongelmia, kun ukrainalainen älymystön jäsen pettää kansansa ja liittyy kommunismiin. Antonenko-Davydovytšia syytettiin uudestaan nationalismista matkakertomuksia sisältävän kirjansa Zemleju ukrajinskoju (1930, suom. Ukrainan maan halki) vuoksi. Hänet pidätettiin Stalinin vainojen aikana 1935, ja hän oli vankilassa vuoteen 1956, jolloin hänet karkotettiin Keski-Aasiaan.
Antonenko-Davydovytšin "maine palautettiin" suojasään aikana 1957, jolloin hän palasi Kiovaan. Sen jälkeen hän julkaisi useita teoksia, joista tunnetuin on romaani Za šyrmoju (1963, suom. Verhon takana), mutta häntä arvosteltiin ankarasti sosialistisen realismin periaatteiden hylkäämisestä. Silloiseen Uzbekistaniin sijoittuva teos nostaa esiin kysymyksen humaanista suhtautumisesta ihmisiin, etenkin lasten suhtautumisen vanhempiinsa.
Antonenko-Davydovytšilta jäi kaksi keskeneräistä romaania. Hänen kirjoituksiaan eri aiheista on julkaistu kokoelmina 1960-luvulla ja 1970. Hänellä oli suuri vaikutus 1960-luvun kirjalliseen sukupolveen (60-lukulaiset). Hän joutui 1960-luvun puolivälistä alkaen vainotuksi vastustaessaan venäläistämistä ja puolustaessaan ukrainalaisia toisinajattelijoita. 1970-luvun alusta alkaen hänen tuotantoaan ei saanut julkaista Ukrainassa ja hänen kirjansa kiellettiin. Hänen kirjeenvaihtoaan on julkaistu 1986 Australiassa ja kirjallista tuotantoaan 1991 itsenäisessä Ukrainassa.
Aiheesta muualla

Kuvia tai muita tiedostoja aiheesta Borys Antonenko-Davydovytš Wikimedia Commonsissa
Belgian Grand Prix 2023

|  Belgian Grand Prix 2023  |
| --- | --- |
 12. osakilpailu 22 osakilpailusta kaudella 2023. 

Päivämäärä:  30. heinäkuuta 2023
Rata:  Circuit de Spa-Francorchamps
Sijainti:  Stavelot ja Malmedy, Belgia
Ratatyyppi:  Moottorirata
Radan pituus:  7,004 km
Kilpailun pituus:  44 kierrosta, 308,052 km
Sää:   Puolipilvinen
Paalupaikka
Kuljettaja:   Charles Leclerc   (Ferrari)
Paaluaika:  1.46,988
Sprinttikilpailu
Voittaja:   Max Verstappen   (Red Bull Racing-Honda RBPT)
Toinen:   Oscar Piastri   (McLaren-Mercedes)
Kolmas:   Pierre Gasly   (Alpine-Renault)
Palkintokoroke
Voittaja:   Max Verstappen   (Red Bull Racing-Honda RBPT)
Toinen:   Sergio Pérez   (Red Bull Racing-Honda RBPT)
Kolmas:   Charles Leclerc   (Ferrari)
Nopein kierros
Kuljettaja:   Lewis Hamilton   (Mercedes)
Kierrosaika:  1.47,305 (kierroksella 44)
Belgian Grand Prix 2023 (virallisesti Formula 1 MSC Cruises Belgian Grand Prix 2023) oli Formula 1 -kauden 2023 12. osakilpailu, joka ajettiin 30. heinäkuuta Circuit de Spa-Francorchamps’n moottoriradalla Belgiassa.
Vapaat harjoitukset

Vapaiden harjoitusten nopein oli Ferrarin Carlos Sainz ennen McLarenin kuljettajia Oscar Piastria ja Lando Norrisia.
Aika-ajot

Red Bullin Max Verstappen ajoi nopeimman kierrosajan ennen Ferrarin Charles Leclerciä ja Red Bullin Sergio Péreziä, mutta Verstappenin lähtöruuturangaistuksen myötä Leclerc sai paalupaikkamerkinnän, Pérez oli toinen ja Mercedeksen Lewis Hamilton kolmas.
Sprinttiaika-ajot (Sprint Shootout)

Verstappen ajoi sprinttipaalupaikalle, Piastri oli toinen ja Sainz kolmas.
Sprinttikilpailu

Verstappen ajoi sprinttikilpailun voittoon, Piastri oli toinen ja Alpinen Pierre Gasly kolmas.
Kilpailu

Verstappen ajoi kilpailun voittoon, Pérez oli toinen ja Leclerc kolmas.
Bergenin yliopistomuseo

| Bergenin yliopistomuseo Universitetsmuseet i Bergen (UiB) |
| --- | --- |

 Päärakennus
Tyyppi:  Yliopistomuseo, luonnontieteellinen museo, museo, kasvitieteellinen puutarha 
Sijainti:  Bergen, Norja
Perustettu:  1825
Ylläpitäjä:  Bergenin yliopisto
Kotisivut:  www.uib.no/universitetsmuseet
Koordinaatit:  60°23′17″N, 5°19′19″E
 fiBergenin yliopistomuseo 
   
Bergenin yliopistomuseo (norj. Universitetsmuseet i Bergen, lyh. UiB; vuoteen 2011 Bergens Museum) on Bergenin yliopistoon kuuluva kulttuuri- ja luonnonhistorian museo Norjan Bergenissä. Sen perusti suurkäräjien puhemies Wilhelm Frimann Koren Christie vuonna 1825, ja museon kokoelmat ovat sittemmin toimineet monen muun bergeniläisen museon lähtökohtana. Museo vaikutti myös Bergenin yliopiston perustamiseen vuonna 1946.
Aiheesta muualla

Kuvia tai muita tiedostoja aiheesta Bergenin yliopistomuseo Wikimedia Commonsissa
Yliopistomuseon kotisivut (englanniksi)
NCIS: New Orleans

| NCIS: New Orleans |
| --- | --- |

Tyyli:   rikosdraama  poliisisarja 
Kestoaika:  42 min
Luoja(t):  Gary Glasberg
Pääosissa:   Scott Bakula  Lucas Black  Zoe McLellan  Rob Kerkovich  C. C. H. Pounder  Daryl Mitchell  Shalita Grant  Vanessa Ferlito 
Alkuperämaa:   Yhdysvallat
Alkuperäiskieli:  englanti
Verkko:    CBS   Sub   MTV3 
Esitetty:  23. syyskuuta 2014 –  23. toukokuuta 2021
Tuotantokausia:  7
Jaksoja:  154 (Luettelo jaksoista)
Ikäraja:  
Sisältömerkintä:   
Tuotanto
Tuotantoyhtiö(t):   Wings Productions  When Pigs Fly Incorporated  CBS Television Studios 
Aiheesta muualla
Virallinen sivusto
IMDb 
NCIS: New Orleans on yhdysvaltalainen rikossarja, jonka on luonut Gary Glasberg. Sarja on NCIS Rikostutkijoiden (2003–) spin-off, ja sarjan luoja toimii myös pääsarjan tuottajana. Sarja on toinen alkuperäisestä NCIS-rikossarjasta tehty spin-off: ensimmäistä spin-offia, NCIS: Los Angeles -nimistä sarjaa, on tehty tähän mennessä kolmetoista tuotantokautta.
NCIS: New Orleansin tapahtumat sijoittuvat New Orleansiin. Sarja kertoo NCIS-yksiköstä, joka selvittää laivastoon ja merijalkaväkeen liittyviä rikoksia. Yksikköä johtaa erikoisagentti Dwayne Pride (Scott Bakula).
Sarjaa alettiin esittää Yhdysvalloissa CBS:llä 23. syyskuuta 2014. Sarjan avausjakso esitettiin tiistai-iltana pääsarjan jälkeisellä ohjelmapaikalla, ja se keräsi 17,2 miljoonaa katsojaa. Kun sarjaa oli esitetty viisi jaksoa, kanava ilmoitti esittävänsä siitä kokonaisen tuotantokauden. Suomessa sarjan esitys aloitettiin Subilla 19. marraskuuta 2014. Subin emokanava MTV3 esitti sarjan 1. tuotantokauden uusintana kesällä 2015. Uusi 2. tuotantokausi alkoi MTV3:lla 22. maaliskuuta 2016 ja 3. tuotantokausi alkoi 21. helmikuuta 2017.
Suomessa sarjaa on esitetty MTV3, Sub ja Ava -kanavilla.
NCIS: New Orleans on tähän mennessä ensimmäinen NCIS-sarja, joka on lopetettu. CBS päätti vuonna 2021 lopettaa sarjan seitsemännen tuotantokauden jälkeen, kun katsojaluvut olivat pitkään jatkaneet putoamistaan.
Näyttelijät > Päärooleissa

| 0 | 1 | 2 |
| --- | --- | --- |
|  Scott Bakula  | … |  NCIS-agentti Dwayne Cassius ”King” Pride   |
|  Lucas Black  | … |  NCIS-agentti Christopher LaSalle   |
|  Zoe McLellan  | … |  NCIS-agentti Meredith ”Merri” Brody   |
|  C. C. H. Pounder  | … |  tohtori, kuolemansyyntutkikija Loretta Wade   |
|  Rob Kerkovich  | … |  Sebastian Lund   |
|  Daryl Mitchell  | … |  Patton Plame   |
|  Shalita Grant  | … |  NCIS-agentti Sonja Percy   |
|  Vanessa Ferlito  | … |  FBI-agentti / NCIS-agentti Tammy Gregorio   |
Jaksot

| Kausi | Kausi | Jaksot | Yhdysvallat> Esitys alkoi | Yhdysvallat> Esitys päättyi | Suomi> Esitys alkoi | Suomi> Esitys päättyi |
| --- | --- | --- | --- | --- | --- | --- |
|  | 1 | 22 | 23. syyskuuta 2014 | 12. toukokuuta 2015 | 19. marraskuuta 2014 | 7. kesäkuuta 2015 |
|  | 2 | 24 | 22. syyskuuta 2015 | 17. toukokuuta 2016 | 22. maaliskuuta 2016 | 30. elokuuta 2016 |
|  | 3 | 24 | 20. syyskuuta 2016 | 16. toukokuuta 2017 | 21. helmikuuta 2017 |  |
|  | 4 | 24 | 26. syyskuuta 2017 | 15. toukokuuta 2018 |  |  |
|  | 5 | 24 | 25. syyskuuta 2018 | 14. toukokuuta 2019 |  |  |
|  | 6 | 20 | 24. syyskuuta 2019 | 19. huhtikuuta 2020 |  |  |
|  | 7 | 16 | 8. marraskuuta 2020 | 23. toukokuuta 2021 |  |  |

Lähde:
Aiheesta muualla

NCIS: New Orleans Internet Movie Databasessa (englanniksi)
Sarjan viralliset kotisivut
Sarjan suomalaiset kotisivut (Arkistoitu – Internet Archive)